REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/185-15

28. april 2015. godine

B e o g r a d

Z A P I S N I K

104. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. APRILA 2015. GODINE

Sednica je počela u 10,00 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Biljana Pantić Pilja, Svetislav Vukmirica, Nenad Nikolić, zamenik člana Dragana Polovine, Tanja Tomašević Damnjanović, Žarko Mićin, prof. dr Janko Veselinović, Žarko Obradović, Neđo Jovanović i Vojislav Vujić, zamenik člana Petara Petrovića.

Sednici nisu prisustvovali članovi Odbora: Branka Janković, Dragan Nikolić, Balint Pastor, Mirko Čikiriz, Vesna Besarović i Vesna Martinović, kao ni njihovi zamenici.

Na predlog predsednika Odbora, jednoglasno (sa 9 glasova za) je usvojen sledeći

D n e v n i r e d:

1. Razmatranje amandmana na Predlog zakona o izmenama i dopunama Zakona o zapošljavanju i osiguranju za slučaj nezaposlenosti, koji je podnela Vlada.

Tačka dnevnog reda. Razmatranje amandmana na Predlog zakona o izmenama i dopunama Zakona o zapošljavanju i osiguranju za slučaj nezaposlenosti, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o zapošljavanju i osiguranju za slučaj nezaposlenosti i smatra da su u skladu sa Ustavom i pravnim sistemom Republike Srbije amandmani:

- na član 6. koji je podneo Odbor za rad, socijalna pitanja, društvenu uključenost i smanjenje siromaštva;

- na član 9. koji je podneo Odbor za rad, socijalna pitanja, društvenu uključenost i smanjenje siromaštva.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 10,05 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović